Datum: 3. 5. 2022

Spoštovani,

objavljamo odgovore na vprašanja gospodarskih subjektov za javno naročilo št. **LPP-41/22** **Nakup nadomestnih delov,** ki so bila posredovana naročniku preko Portala javnih naročil. Poleg tega naročnik tudi spreminja razpisno dokumentacijo.

VPRAŠANJE:

Spoštovani, SKLOP štev. 3-MB splošni rezervni deli

Prosimo za popravek razpisne dokumentacije v točki 2.7. GARANCIJSKI ROK za sklop številka 3- MB splošni rezervni deli je pravilen garancijski rok 12 mesecev in ne 24 mesecev, kot je navedeno v razpisu.

V točki 4- FINANČNA ZAVAROVANJA

V razpisni dokumentaciji je navedeno, da bo ponudnik ob sklenitvi okvirnega sporazuma, predložil naročniku bianco menico z menično izjavo za zavarovanje dobre izvedbe obveznosti iz okvirnega sporazuma . Prosili bi, da bi dodali še drugo obliko zavarovanja in to KAVCIJSKO ZAVAROVANJE za zavarovanje dobre izvedbe obveznosti iz okvirnega sporazuma. To je potrebno dodati tudi v osnutku Okvirnega sporazuma in na koncu razpisa dodati -PRILOGA 6-VZOREC KAVCIJSKEGA ZAVAROVANJA ZA DOBRO IZVEDBO OBVEZNOSTI IZ OKVIRNEGA SPORAZUMA.

SKLOP štev. 3 MB- poz.365, kat.štev Q891901825850- ni prava kataloška številka

Hvala lepa in lep pozdrav

ODGOVOR:

1. Naročnik spreminja 2.7. točko razpisne dokumentacije (garancijski rok) na način, da se garancijski rok za SKLOP ŠT. 3: MB SPLOŠNI REZERVNI DELI iz 24 mesecev črta in se spremeni v 12 mesecev.

2. Naročnik spreminja prvi odstavek 4.1. točke razpisne dokumentacije (zavarovanje dobre izvedbe obveznosti iz okvirnega sporazuma) na način, da se besedilo v navedenem odstavku črta in se ga nadomesti z naslednjim besedilom: »*Izbrani ponudnik bo moral ob sklenitvi okvirnega sporazuma oziroma najkasneje v roku desetih (10) delovnih dni od sklenitve okvirnega sporazuma, naročniku predložiti podpisano in žigosano bianko menico z izpolnjeno, podpisano in žigosano menično izjavo (ali bančno garancijo ali kavcijsko zavarovanje) za zavarovanje dobre izvedbe obveznosti iz okvirnega sporazuma, v višini 10 % ocenjene vrednosti okvirnega sporazuma brez DDV, z dobo veljavnosti še 30 dni po preteku veljavnosti okvirnega sporazuma oziroma do 31. 8. 2024*«.

Naročnik spreminja razpisno dokumentacijo na način, da se besedilo prvega odstavka 23. člena osnutka okvirnega sporazuma črta in se ga nadomesti z besedilom, ki se po novem glasi: *«Prodajalec se obvezuje, da bo ob sklenitvi okvirnega sporazuma oziroma najkasneje v roku desetih (10) delovnih dni od sklenitve okvirnega sporazuma, kupcu predložil podpisano in žigosano bianko menico z izpolnjeno, podpisano in žigosano menično izjavo (ali bančno garancijo ali kavcijsko zavarovanje) za zavarovanje dobre izvedbe obveznosti iz okvirnega sporazuma (v nadaljevanju tudi: finančno zavarovanje) v višini deset odstotkov (10%) ocenjene vrednosti okvirnega sporazuma brez DDV, z dobo veljavnosti še najmanj 30 (trideset) dni po preteku veljavnosti okvirnega sporazuma oziroma do 31. 8. 2024«.*

Naročnik osnutka bančne garancije ali kavcijskega zavarovanja ne prilaga, pri čemer morajo ponudniki upoštevati, da morajo biti finančna zavarovanja v obliki bančne garancije oziroma kavcijskega zavarovanja, izdana s strani banke ali zavarovalnice, ki ima sedež v Republiki Sloveniji in v slovenskem jeziku. Finančno zavarovanje mora biti nepreklicno, brezpogojno in plačljivo na prvi poziv ter izdano po vzorcu iz razpisne dokumentacije. Bančne garancije morajo vsebovati klavzulo: »Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.« Kavcijsko zavarovanje mora vsebovati klavzulo: »Zahtevi za plačilo ni potrebno priložiti originalnega izvoda zavarovanja.« Kavcijsko zavarovanje ne sme vsebovati klavzulo: »Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.«

Naročnik bo navedeno spremembo upošteval pri pripravi in sklepanju okvirni sporazumov z izbranimi ponudniki za posamezni sklop predmeta javnega naročila.

3. Pravilna kataloška številka navedenega nadomestnega dela (postavka št. 365 ponudbenega predračuna) je Q8919018258. Naročnik na Portalu javnih naročil in na svoji spletni strani objavlja spremenjen ponudbeni predračun za sklop št. 3: MB splošni rezervni, v skladu z navedeno spremembo. Ponudniki morajo za navedeni sklop oddati ponudbo na spremenjenem ponudbenem predračunu z dne 3. 5. 2022.

VPRAŠANJE:

Pozdrav, pri sklopu 17- Haldex - pozicija 5 nepoznana kataloška številka. Hvala

ODGOVOR:

Postavka/poz. 5 se iz ponudbenega predračuna za sklop št. 17: HALDEX rezervni deli črta. Naročnik na Portalu javnih naročil in na svoji spletni strani objavlja spremenjen ponudbeni predračun za sklop št. 17: HALDEX rezervni deli, v skladu z navedeno spremembo. Ponudniki morajo za navedeni sklop oddati ponudbo na spremenjenem ponudbenem predračunu z dne 3. 5. 2022.

VPRAŠANJE:

Pozdrav, kot razumem, je v primeru , da je potrebno vračilo starega dela (kavcije), samo v stolpec 'nova kataloška številka' vpisati 'vračilo starega. Ali je potrebno potem vrednost novega izdelka povečati za znesek starega dela (kavcije) ali se ta vrednost ne vpisuje nikamor in se v stolpec cena na enoto brez ddv vpiše samo cena novega artikla. Hvala

ODGOVOR:

Vpiše se samo cena novega artikla brez DDV. Ta cena ni povečana za ceno starega dela (kavcije).

Spremenjen ponudbeni predračun se nanaša na odgovore na vprašanja z dne 3. 5. 2022 oziroma za sklop št. 3: MB splošni rezervni deli in sklop št. 17: HALDEX rezervni deli. Ponudniki morajo oddati ponudbo za navedena sklopa na spremenjenem ponudbenem z dne 3. 5. 2022. V nasprotnem primeru bo naročnik tako ponudbo izločil iz nadaljnjega ocenjevanja, kot nedopustno.

Z objavljenimi odgovori na vprašanja z dne 3. 5. 2022 se ponudbeni predračuni za ostale sklope predmeta javnega naročila ne spreminjajo.

Lepo pozdravljeni!

JAVNI HOLDING Ljubljana, d.o.o.

Sektor za javna naročila